text: Gummibåd skal nu undersøges
  30 april 2013 kl. 13.28
  De gummibåd, som de to unge forsvundene mænd sejlede i, skal nu undersøges.
  Rasmus Banke Jørgensen og Jacob Hjerrild sejlede ud fra Juelsminde i en gummibåd forrige mandag aften, og siden er de ikke set.
  Gummibåden er senere fundet ved Endelave. Den var punkteret, og der er ikke fundet spor efter de unge mænd siden.
  - Nu skal båden ses efter igen af nogle andre eksperter for at se, om vi kan finde ud af, hvad der er sket med de to mænd, siger vicepolitiinspektør Lars Peter Madsen fra Sydøstjyllands Politi til Horsens Folkeblad.
  